CELEX: 62015CN0547
Language: lv
Date: 2015-10-20 00:00:00
Title: Lieta C-547/15: Lūgums sniegt prejudiciālu nolēmumu, ko 2015. gada 20. oktobrī iesniedza Kúria (Ungārija) – Interservice d.o.o. Koper/Sándor Horváth

25.1.2016   
            
            
               LV
            
            
               Eiropas Savienības Oficiālais Vēstnesis
            
            
               C 27/9
            
         Lūgums sniegt prejudiciālu nolēmumu, ko 2015. gada 20. oktobrī iesniedza Kúria (Ungārija) – Interservice d.o.o. Koper/Sándor Horváth
   
   (Lieta C-547/15)
   (2016/C 027/11)
   Tiesvedības valoda – ungāru
   
      Iesniedzējtiesa
   
   
      Kúria
   
   
      Pamatlietas puses
   
   
      Prasītāja: Interservice d.o.o. Koper
   
   
      Atbildētājs: Sándor Horváth
   
   
      Prejudiciālie jautājumi
   
   
               1)
            
            
               Vai Padomes Regulas (EEK) Nr. 2913/92 (1) par Kopienas Muitas kodeksa izveidi 96. panta 2. punkts ir jāinterpretē tādējādi, ka par preču pārvadātāju ir jāuzskata ne tikai persona, kura noslēdz pārvadājuma līgumu ar pārdevēju par preču pārvadājumu (līgumiskais vai galvenais pārvadātājs), bet arī tā persona, kura pilnībā vai daļēji veic pārvadājumu, pamatojoties uz citu pārvadājuma līgumu, kas noslēgts ar līgumisko vai galveno pārvadātāju (pārvadājumu apakšuzņēmējs)?
            
         
               2)
            
            
               Apstiprinošas atbildes uz pirmo prejudiciālo jautājumu gadījumā, vai Padomes Regulas (EEK) Nr. 2913/92 par Kopienas Muitas kodeksa izveidi 96. panta 2. punkts ir jāinterpretē tādējādi, ka tādā gadījumā kā pamatlietā pārvadājumu apakšuzņēmējam ir pienākums pirms turpināt preču pārvadājumu pienācīgi pārliecināties, ka galvenais pārvadātājs tiešām ir uzrādījis preces galamērķa muitas iestādē atbilstoši noteiktajām prasībām?
            
         
      (1)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 1. lpp.).